اسلام آباد : وزیراعظم نا خصوصی کمکار عطاتارڑ پارینے کہ عمران خان ءِ توشہ خانہ، القادر ٹرسٹ و کرپشن نا ایلو کیس آتیٹی جوابدہ مروئی تمک، پی ٹی آئی ءِ اِلوک ہنوک آتے سلام پیش کیوہ،او غداری نا لیبل ءِ خلنگ نا جاگہ غا ریاست تون سلوک ءُ۔ او پنچ شنبے نادے آاسلام آباد ہائی کورٹ نا پیشن صحافی تتون گپ وتران کریکہ۔ وزیراعظم نا خصوصی کمکار عطاتارڑ پارے کہ لاڈلہ کان ہندا تاخیری چم آتا سیبو ءِ ہلک، اگہ او زندان اٹی مسکہ تو بلوچستان اٹی اسہ شرفمند ءُ وکیل اسے نا قتل متوکہ، دا کیس اٹ کہوک آنا مار عمران خان ءِ ایف آئی آر اٹی پن کرینے۔ اوپارے کہ کریمنل مائنڈڈ دا سمجھنگ ءِ کہ اونا وجود ریاست آن بھلن ءِ ولے دا اونا آمخی ءِ۔ اوپارے کہ ننے مستین نا بدترین دور اٹ پنچ مخلوق ہلسا ہناسر ولے او ہراتم پدی بسر تو نن اوفتے است انا حب اٹ بخیر کرین۔
(اے پی پی)
